‘কিঁউকি সাস ভি কভি বহু থি’তে বিল গেটস!

ওয়েব ডেস্ক: ভারতীয় টেলিভিশনের ইতিহাসে প্রথমবার কোনও ধনকুবরকে দেখা যাবে ছোট পর্দায়। টেলিভিশনের ইতিহাসে এমন চমক শেষ কবে দেখা গিয়েছে, তা মনে করতে পারছেন না অনেকেই। এবার ‘কিঁউকি সাস ভি কভি বহু থি’তে ( Kyunki Ssaas Bhi Bahu Thi 2) দেখা যাবে মাইক্রোসফটের প্রতিষ্ঠাতা ধনকুবের বিল গেটস (Bill Gates)কে। এই ধারাবাহিকে নাকি দেখা যেতে পারে বিখ্যাত হলিউড তারকাকে।

‘কিঁউকি সাস ভি কভি বহু থি’-এর বহু প্রতীক্ষিত দ্বিতীয় সিজন নিয়ে দর্শকদের উন্মাদনা প্রথম থেকেই ছিল তুঙ্গে। ধারাবাহিককে পার্বতীর আগমনে গল্পের মোড় ঘুরেছে। শোনা যাচ্ছে এবার এই ধারাবাহিকে মতুম চমক আসতে চলেছে। এই ধারাবাহিকের বিশেষ পর্বে দেখা মিলতে পারে মাইক্রোসফটের সহ-প্রতিষ্ঠাতা এবং বিশ্বের অন্যতম ধনী ব্যক্তি বিল গেটসের! শুধু তাই নয়, গুঞ্জন রটেছে অস্কারজয়ী হলিউড মেগাস্টার উইল স্মিথকে নিয়েও। নির্মাতাদের তরফে পাওয়া খবর অনুযায়ী, বিল গেটসের সঙ্গে একটি বিশেষ পর্বের শ্যুটিং ইতিমধ্যেই সম্পন্ন হয়েছে। এই খবর প্রায় নিশ্চিত। জানা গিয়েছে, ধারাবাহিকের গল্পে বিল গেটস এবং স্মৃতি ইরানি তথা তুলসীর মধ্যে একটি দীর্ঘ ভিডিও কল দেখানো হবে।

আরও পড়ুন: কাঞ্চনের বাড়িতে কালীপুজোর তোড়জোড়, কৃষভির প্রথম দীপাবলিতে ব্যস্ত শ্রীময়ী

এই বিশেষ ট্র্যাকটি একটি বা দু’টি নয়, টানা তিনটি পর্ব ধরে সম্প্রচারিত হবে। মূল ফোকাস থাকবে মাতৃত্ব স্বাস্থ্য সচেতনতার ওপর—গর্ভবতী মা ও নবজাতকের স্বাস্থ্য নিয়ে সচেতনতা বৃদ্ধি করা। সমাজের বৃহত্তর অংশের কাছে পৌঁছানোর জন্যই নাকি এই বিশেষ উদ্যোগ নেওয়া হয়েছে।

অন্য খবর দেখুন